《出门别妻子 其二》
清代·郑世元

在家不知好，出门使心悲。娇女绕我膝，小儿挽我衣。

似亦解离别，却去还复来。惟此不忍割，令我殊依依。

昨日适南市，思买缯骑归。绮要机中织，蚕妇方缫丝。

将丝拈作线，成衣知几时。我老待儿养，塌焉摧心脾。

作者简介：郑世元，字亦亭，一字黛参，号耕余居士，嘉兴籍余姚人。雍正癸卯举人。有《耕余居士诗钞》。